
HOTĂRÂREA nr. 127/ 2022
privind aprobarea devizului general actualizat ca urmare a aplicării prevederilor OUG nr. 64/ 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, pentru proiectul 
„Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara”

hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;

Analizând Proiectul de hotărâre nr. 136/ 2022 precum și Referatul de aprobare nr. 22.571/ 22 iulie 2022 al domnului Lucian Marius Resmeriță, Primar al Municipiului Lupeni prin care supune atenției Consiliului local al Municipiului Lupeni necesitatea aprobării devizului general actualizat ca urmare a aplicării prevederilor OUG nr. 64/ 2022 privind ajustarea preurilor și a valorii devizelor generale în cadrul proiectelor finanțate din fonduri externe nerambursabile pentru proiectul „Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara”;

Văzând Raportul comun nr. 22.600/ 22 iulie 2022 prezentat de Serviciul Dezvoltare Locală, Proiecte și Managerul de proiect din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere:

- Hotărârea Consiliului Local nr. 99/ 2018 privind actualizarea indicatorilor tehnico-economici și a devizului general la faza PT pentru proiectul „Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara”;

- contractul de finanțare nr. 3622 din 18.12.2018 pentru proiectul „Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara”;

- prevederile HG nr. 907 din 29 noiembrie 2016 privind etapele de elaborare și conținutul – cadrul al documentațiilor tehnico-economice aferetnet obiectivelor/ proiectelor de investiții finanțate din fonduri publice; 
- prevederile OUG nr. 64/ 2022 privind ajustarea preurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare; 

Ținând cont de prevederile art. 44, alin.(1) din Legea nr. 273/ 2006 privind finanțele publice locale, cu modificările şi completările ulterioare;

În temeiul prevederilor art. 129 alin. (1), alin. (2) lit. „b”, alin. (4) lit. “d”,precum şi art. 139 din Ordonanța de Urgență nr. 57/2019 privind Codul administrativ;
H O T Ă R Ă Ş T E:
Art. 1 – Se aprobă devizul general actualizat în baza OUG nr. 64/ 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare, pentru proiectul „Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara”, conform anexei nr. 1 la prezenta hotărâre.
Art. 2 – (1) Se aprobă valoarea totală actualizată a proiectului „Construire grădiniță cu program normal 3 săli de grupă pentru regiunea vest – lot 4, Strada Viitorului, Municipiul Lupeni, Județ Hunedoara” în cuantum de 723.657,75 lei (cu TVA) .
(2) Valoarea rezultată prin actualizarea Devizului general care implică cheltuieli în sumă de 390.808,06 lei (TVA inclus), urmează a se deconta în baza O.G. nr. 64/ 2022, privind ajustarea preturilor si a devizelor generale, în cadrul proiectelor finantate din fonduri nerambursabile
Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 – Hotărârea se va comunica Instituţiei Prefectului Judeţului Hunedoara, Primarului Municipiului Lupeni, fiind adusă la cunoştinţă publică prin grija Secretarului Municipiului Lupeni.

Lupeni, 





 22 iulie 2022

      PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI

